Preşedintele brazilian Jair Bolsonaro spune că nu se va vaccina împotriva Covid.
Preşedintele brazilian Jair Bolsonaro a declarat că nu se va vaccina împotriva Covid. Brazilia are al doilea cel mai mare număr de decese prin coronavirus din lume.
Declaraţia preşedintelui brazilian Jair Bolsonaro face parte din seria de afirmaţii sceptice ale acestuia în faţa programelor de vaccinare împotriva coronavirusului, scrie Reuters.În declaraţiile transmise în direct pe mai multe platforme de socializare, liderul de dreapta a adăugat că este puţin probabil ca autorităţile să le ceară brazilienilor să se vaccineze.Brazilia are al doilea cel mai mare număr de decese prin coronavirus din lume, iar Bolsonaro a fost infectat şi el în iulie."Nu am de gând îl fac. (Vaccinul – n.r.). Este dreptul meu", a spus el.De asemenea, Bolsonaro şi-a exprimat scepticismul cu privire la eficacitatea purtării măştilor.Preşedintele a declarat în mod repetat că brazilienii nu vor fi obligaţi să fie vaccinaţi atunci când un vaccin devine disponibil pe scară largă. În octombrie, chiar a glumit pe Twitter că vaccinarea va fi necesară doar pentru câinele său.